**Poziv za vakcinaciju protiv HPV infekcija u dodatnim terminima**

Institut za javno zdravlje Crne Gore zajedno sa domovima zdravlja nastavlja kampanju HPV vakcinacije u dodatnim terminima, koja će trajati do 21. aprila. Od početka vakcinacije u Crnoj Gori dato je 8.000 doza HPV vakcina.

Na vakcinaciju se pozivaju prije svega djevojčice i dječaci uzrasta od 9 do 18 godina jer je u ovom uzrastu vakcinacija najdjelotvornija i postižu se izuzetno dobri rezultati u prevenciji raka grlića materice i genitalnih bradavica (kondiloma), a smanjuje se i rizik od raka anusa, raka penisa, raka vagine i vulve, kao i dijelom raka usne duplje i ždrijela. U uzrasnoj grupi od 9 do 20 godina aplikuje se jedna doza deveto-valentne vakcine koja pruža zaštitu od HPV tipova 6,11,16,18,31,33,45,52 i 58. Državni sistem zdravstva za sada u potpunosti pokriva troškove HPV vakcinacije.

Potrebno je da svi kojima se to preporučuje i koji se uporno pozivaju na vakcinaciju iskoriste priliku i vakcinišu se. Tokom vikenda (prema definisanom radnom vremenu po opštinama) moguća je vakcinacija djece koja nemaju izabranog pedijatra. Nakon ovog perioda vakcine će biti preusmjeravane ka gradovima i uzrasnim grupama gdje je veće interesovanje.

Vakcina je visoko bezbjedna, veoma djelotvorna i pruža dugotrajnu zaštitu. Snažno se preporučuje da se HPV vakcinacija obavi što ranije, a može se sprovesti nakon navršenih 9 godina. Takođe, odlična prilika za vakcinaciju je i tokom sistematskih pregleda u završnom razredu osnovne, odnosno srednje škole za one koji se nisu vakcinisali ranije.

**Vakcinacija će se obavljati u sljedećim terminima:**

|  |  |  |  |
| --- | --- | --- | --- |
| OPŠTINA | RADNI DANI | SUBOTA | NEDJELJA |
| Andrijevica | od 8 do 14h | / | / |
| Bar | od 8 do 20h | / | od 10 do 14h |
| Berane | od 8 do 20h | od 9 do 12h | od 9 do 12h |
| Bijelo Polje | od 8 do 20h | od 9 do 13h | / |
| Budva | od 8 do 17h | od 9 do 12h | od 9 do 12h |
| Cetinje | od 8 do 17h | od 8 do 12h | od 8 do 12h |
| Danilovgrad | od 8 do 14h | od 8 do 12h | / |
| Gusinje | Vakcinacija se sprovodi u DZ Plav | / | / |
| Herceg Novi | od 8 do 20h | od 8 do 12h | od 8 do 12h |
| Kolašin | od 8 do 20h | od 9 do 12h | / |
| Kotor | od 8 do 20h | od 8 do 12h | / |
| Mojkovac | od 8 do 14h | / | / |
| Nikšić | od 8 do 20h | od 9 do 14h | / |
| Petnjica | od 8 do 12h | / | / |
| Plav | od 8 do 19h | od 9 do 13h | / |
| Pljevlja | od 8 do 20h | od 9 do 12h | od 9 do 12h |
| Plužine | Vakcinacija se sprovodi u DZ Nikšić |  |  |
| Podgorica | od 8 do 20h (kod svog izabranog pedijatra) | **Dom zdravlja Stara Varoš (Pobrežje)**od 8 do 19h | **Dom zdravlja Stara Varoš (Pobrežje)** od 9 do 12h |
| Rožaje | od 8 do 20h | od 9 do 14h | od 9 do 14h |
| Šavnik | Vakcinacija se sprovodi u DZ Nikšić | / | / |
| Tivat | od 8h do 19h | od 8 do 12h | / |
| Tuzi | od 8 do 14h | / | / |
| Ulcinj | od 8h do 20h | od 9 do 12h | / |
| Zeta | od 8 do 14h | / | / |
| Žabljak | Od 9 do 12h (utorkom i petkom) | / | / |